Alfa Doradus

Alfa Doradus (α Dor/ α Doradus/ Alpha Doradus) je s magnitúdou 3,27 najjasnejšia hviezda súhvezdia Mečiar. Má zdanlivého sprievodcu, ktorého uhlová vzdialenosť sa udáva v rozsahu 77,7” – 82” s magnitúdou udávanou v rozsahu 9,8 – 11,4. Samotná hlavná zložka je veľmi tesnou dvojhviezdou, ktorej zložky delí len niekoľko desatín uhlovej sekundy. V skutočnosti to predstavuje vzdialenosť necelých 10 AU. Ich orbita je však veľmi výstredná a vzájomná vzdialenosť hviezd sa mení v rozsahu až 1,9 – 17,5 AU. Jasnejšia zložka s označením A je biely obor s magnitúdou 3,64, jej sprievodca triedy B9 je podobor s magnitúdou 4,55. Ich svietivosti sú 157- a 68-násobkom slnečnej svietivosti, priemery 2,8- a 1,9-násobkom slnečného priemeru a hmotnosti 3,0 a 2,7-násobkom hmotnosti Slnka. 

 Zdroje 


 Článok o hviezde Alfa Doradus v angličtine

Kategória:Súhvezdie Mečiar
Kategória:Dvojhviezdy
Kategória:Biele obry
Kategória:Modrobiele podobry